Deg usefru agi amezwaru (1) iwumi seman : «Tameṭṭut yeǧlen », tamedyazt ibeggen-d liḥala n tmeṭṭut-ni mi igemmut urgaz-is, deg tseddart tamezwarut yessexdem umedyaz awal « Iẓri-is yeɣleb leɛwenṣṣer », deg tmetti taqbaylit, d tawaɣit neɣ d ugur ur nebni fell-as yemmal-d iḥulfan n tmeṭṭut d leḥzen ɣer urgaz-is, acku d lmut yewwi win akken iɛzizen fell-as win akken yennewren axxam-is, sin ɣer-s tamedyazt tcuba imeṭṭawen-nni ɣer yiɣzer imi ad d yeḥmel akken mliḥ, axaṭar tegguma ad teḥbess ad teṣfeḍ imeṭṭawen-is deg ayen itt yeqreḥ lḥal ɣef tedyant is-id yeḍran.